1 8 * APPENDIX 



Et eient les iustices assignez denquere de laborers, et autres 

 iustices queux le Roi vodra a ce assigner, poer denquere de 

 ceux qui vendent le feer a trop cher pris et de les punir solonc 

 la quantite de trespas. 



Ex magno Rotulo Statutorum ... m. 13. 

 Statutum editum apud Westmonasterium die Lune proximo 

 post septimanam Pasche anno XXXI°.^ 



Item, coment que par estatut nadgairs fait fuist ordine, que 

 les issues, fins et amercimentz des seruantz, artificers et autres 

 Guerours, aiuggez deuant iustices des laborers, serroient au 

 Roi apres les trois anns de la quinzisme triennale, adonqes 

 grante au Roi par la commune de son roialme ; acorde est et 

 assentu, que les seignurs des fraunchises, qi ont fins, issues et 

 amerciementz par point de chartre ou en autre manere, eient 

 desore enauant les dites fins, issues, et amerciementz des la- 

 borers, que a eux appartiegnent de droit, tant come la iusti- 

 cerie des laborers dure: Issint totes voies que les ditz seignurs 

 facent contribucion a paiement des feez de tieux iustices des 

 laborers, selonc laflferant des profitz qils enprendront. 



Item, acorde est que lestatut des laborers soit aussibien tenuz 

 en la citee et les suburbes de Loundres et en les cynk portz et 

 autres franchises qeconqes come aillours en Engleterre. 



'^Statutes, 31 Edw. Ill, st. i, cc. 6-7. 



